Izvajanje posebnih ukrepov za nadzorovane nekarantenske škodljive organizme pri pridelavi razmnoževalnega materiala in sadik SADNIH RASTLIN v Sloveniji – AKTINIDIJA (Priloga 3 Pravilnika o trženju razmnoževalnega materiala in sadik sadnih rastlin, namenjenih za pridelavo sadja (Uradni list RS, št. 67/16, 18/20,  67/20 in 56/25) ter Priloge V, del K Uredbe 2019/2072/EU.
	NNŠO/vrsta rastlin
	Predpisani posebni ukrepi
	Status NNŠO v Sloveniji
	Izvajanje posebnih ukrepov pri pridelavi razmnoževalnega materiala in sadik sadnih rastlin v Sloveniji

	Pseudomonas syringae pv. actinidiae Takikawa, Serizawa, Ichikawa, Tsuyumu & Goto 
(bakterijski ožig aktinidije)
na 
Actinidia Lindl. (aktinidija)
– rastline za saditev, razen semen
	1.  Razmnoževalni material in sadne rastline so bili pridelani na območjih, ki jih je pristojni organ v skladu z ustreznimi mednarodnimi standardi za fitosanitarne ukrepe določil kot prosta Pseudomonas syringae pv. actinidiae, 
ali
2.  razmnoževalni material in sadne rastline izvirajo iz matičnih rastlin, ki so bile vizualno pregledane dvakrat letno, pri čemer je bilo ugotovljeno, da so proste Pseudomonas syringae pv. actinidiae, 
ter 
3.a) v primeru matičnih rastlin, ki so bile v objektih s fizično zaščito pred okužbo s Pseudomonas syringae pv. actinidiae, je bil reprezentativni delež matičnih rastlin vsaka štiri leta vzorčen in testiran na navzočnost Pseudomonas syringae pv. actinidiae, da bi se vse matične rastline testirale v osemletnem intervalu, ali 
3.b) v primeru matičnih rastlin, ki niso bile v zgoraj navedenih objektih, je bil reprezentativni delež matičnih rastlin vsako leto vzorčen in testiran na navzočnost Pseudomonas syringae pv. actinidiae, da bi se vse matične rastline testirale v triletnem intervalu, 
ter 
4.a) v primeru razmnoževalnega materiala in sadnih rastlin, ki so bili v zgoraj navedenih objektih, na navedenem razmnoževalnem materialu in navedenih sadnih rastlinah na enoti pridelave v zadnji popolni rastni sezoni niso bili opaženi simptomi Pseudomonas syringae pv. actinidiae, ali
4.b) v primeru razmnoževalnega materiala in sadnih rastlin, ki niso bili v zgoraj navedenih objektih, na navedenem razmnoževalnem materialu in navedenih sadnih rastlinah na enoti pridelave v zadnji popolni rastni sezoni niso bili opaženi simptomi Pseudomonas syringae pv. actinidiae, navedeni razmnoževalni material in navedene sadne rastline pa so bili pred trženjem tudi naključno vzorčeni in testirani na Pseudomonas syringae pv. actinidiae, pri čemer je bilo ugotovljeno, da so prosti zadevnega škodljivega organizma, ali 
4.c) v primeru razmnoževalnega materiala in sadnih rastlin, ki niso bili v zgoraj navedenih objektih, so bili simptomi Pseudomonas syringae pv. actinidiae na enoti pridelave opaženi pri največ 1% razmnoževalnega materiala in sadnih rastlin, navedeni razmnoževalni material in navedene sadne rastline ter ves simptomatični razmnoževalni material in sadne rastline v neposredni bližini so bili izruvani in takoj uničeni, reprezentativni del preostalega asimptomatičnega razmnoževalnega materiala in sadnih rastlin pa je bil vzorčen in testiran na Pseudomonas syringae pv. actinidiae, pri čemer je bilo ugotovljeno, da so prosti zadevnega škodljivega organizma.
	Navzoč: samo na nekaterih območjih.
	V Sloveniji pride v poštev izvajanje ukrepov iz 2. in 4. točke, ker matičnih rastlin v Sloveniji ne vzdržujemo in ne pridelujemo razmnoževalnega materiala (1) aktinidije.

V rastni dobi se izvajajo redni vizualni pregledi sadik na enoti pridelave (2) in v neposredni bližini (3).
1) Ukrepi pri pridelavi sadik v objektu s fizično zaščito pred okužbo
Če se sadike pridelujejo v objektu s fizično zaščito pred okužbo z bakterijskim ožigom aktinidije, se RPL (4) izda, če:
· je bil za pridelavo sadik uporabljen razmnoževalni material, za katerega je bil izdan RPL (5), in
· pri vizualnih pregledih na enoti pridelave v zadnji popolni rastni dobi simptomi bakterijskega ožiga aktinidije na sadikah niso bili opaženi.
2) Ukrepi pri pridelavi sadik na prostem brez fizične zaščite pred okužbo
Če se sadike pridelujejo na prostem oziroma brez fizične zaščite pred okužbo z bakterijskim ožigom aktinidije, se RPL (4) izda, če:
· je bil za pridelavo sadik uporabljen razmnoževalni material, za katerega je bil izdan RPL (5), in
· pri vizualnih pregledih na enoti pridelave v zadnji popolni rastni dobi simptomi bakterijskega ožiga aktinidije na sadikah niso bili opaženi in 
· so bile sadike pred premikom (trženjem) naključno vzorčene za testiranje na Pseudomonas syringae pv. actinidiae (bakterijski ožig aktinidije) in so bili rezultati testiranja negativni.
Če so bili pri vizualnih pregledih na enoti pridelave v zadnji popolni rastni dobi opaženi simptomi bakterijskega ožiga aktinidije na sadikah, se RPL izda samo, če je bil za pridelavo sadik uporabljen razmnoževalni material, za katerega je bil izdan RPL (5), in če:
· so bile vse simptomatične sadike na enoti pridelave in vse simptomatične rastline v neposredni bližini (3) izruvane in takoj uničene (6), in v celotni rastni dobi na enoti pridelave ni bilo ugotovljenih skupaj več kot 1% simptomatičnih sadik, in 
· je bil reprezentativni del preostalih asimptomatičnih sadik vzorčen za testiranje na Pseudomonas syringae pv. actinidiae (bakterijski ožig aktinidije), in so bili rezultati testiranja negativni.

VZORČENJE (7)
1) Če simptomi bakterijskega ožiga aktinidije na enoti pridelave niso opaženi, se od vsakega izvora (dobavitelja) razmnoževalnega materiala, ki je bil uporabljen za pridelavo sadik, naključno izbere po 5 sadik. 
2) Če so simptomi bakterijskega ožiga aktinidije na enoti pridelave opaženi, se:
· od vsakega izvora (dobavitelja) razmnoževalnega materiala, ki je bil uporabljen za pridelavo sadik, na katerih so bili opaženi simptomi, naključno izbere po 15 asimptomatičnih sadik in 
· od vsakega izvora (dobavitelja) razmnoževalnega materiala, ki je bil uporabljen za pridelavo sadik, na katerih simptomi niso bili opaženi, naključno izbere po 5 sadik. 
Od vsake izbrane sadike se nabere 6 poganjkov dolžine 10 cm ali 2 poganjka dolžine 30 cm (upoštevati je treba dolžino poganjka brez listov in pecljev). 
Nabrani poganjki se za testiranje združujejo, in sicer se v 1 vzorec za testiranje združijo poganjki od največ 5 sadik (vzorci morajo biti odvzeti od rastlin iz iste partije).



OPOMBE:
(1) Razmnoževalni material sadnih rastlin: matične rastline sort in podlag ter ves material, pridobljen od matičnih rastlin: cepiči, potaknjenci, podlage ipd. 
(2) Enota pridelave: drevesnica ali objekt za pridelavo sadik s fizično zaščito pred okužbo z bakterijskim ožigom aktinidije.
(3) Neposredna bližina enote pridelave: površina v oddaljenosti do 5 m od enote pridelave.
(4) RPL: rastlinski potni list.
(5) RPL potrjuje, da razmnoževalni material in sadike izvirajo iz matičnih rastlin, za katere je bilo na podlagi vizualnega pregleda ugotovljeno, da so proste Pseudomonas syringae pv. actinidiae (bakterijski ožig aktinidije)),
(6) Način uničenja: sežig ali zakop.
(7) Splošna navodila za vzorčenje in pošiljanje vzorcev v laboratorij za testiranje, so podana v Smernicah za izdajanje rastlinskih potnih listov, v Prilogi 7 - vzorčenje: Odvzem vzorcev glede na skupino škodljivih organizmov.
